CELEX: 22009D0069
Language: sl
Date: 2009-05-29 00:00:00
Title: Sklep Skupnega odbora EGP št. 69/2009 z dne 29. maja 2009 o spremembi Priloge XIII (Promet) k Sporazumu EGP

3.9.2009   
            
            
               SL
            
            
               Uradni list Evropske unije
            
            
               L 232/25
            
         
      SKLEP SKUPNEGA ODBORA EGP
   
   št. 69/2009
   z dne 29. maja 2009
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 50/2009 z dne 24. aprila 2009 (1).
            
         
               (2)
            
            
               Uredbo (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (2) je treba vključiti v Sporazum.
            
         
               (3)
            
            
               Uredba (ES) št. 300/2008 se na ozemlju Islandije ne uporablja za notranji zračni prevoz zaradi posebne geografske lege in nizke gostote prebivalstva Islandije kot tudi zaradi sestave flote zrakoplovov, ki v Islandiji letijo na notranjih progah. Nacionalni varnostni ukrepi, ki se v Islandiji uporabljajo za notranji zračni prevoz, zagotavljajo primerno stopnjo varstva.
            
         
               (4)
            
            
               Ta uredba se ne uporablja za obstoječo civilno letalsko infrastrukturo na ozemlju Lihtenštajna zaradi posebnega položaja Lihtenštajna, ki izhaja iz součinkov zelo majhnega ozemlja, posebne geografske strukture kot tudi iz dejstva, da je skupni obseg letalskega prometa v Lihtenštajnu zelo omejen, da ni mednarodnih linijskih prevozov v ali iz Lihtenštajna in da civilno letalsko infrastrukturo v Lihtenštajnu sestavlja le en heliport.
            
         
               (5)
            
            
               Uredba (ES) št. 300/2008 razveljavlja Uredbo (ES) št. 2320/2002 Evropskega parlamenta in Sveta (3), ki je vključena v Sporazum in jo je zato treba v okviru Sporazuma razveljaviti –
            
         SKLENIL:
   Člen 1
   Priloga XIII k Sporazumu se spremeni:
   
               1.
            
            
               besedilo točke 66h (Uredba Evropskega parlamenta in Sveta (ES) št. 2320/2002) se nadomesti z naslednjim:
               „32008 R 0300: Uredba (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (UL L 97, 9.4.2008, str. 72).
               Za namen tega sporazuma veljajo določbe Uredbe z naslednjimi prilagoditvami:
               
                           (a)
                        
                        
                           Člen 7 se ne uporablja za države Efte.
                        
                     
                           (b)
                        
                        
                           Kadar koli se Skupnost na podlagi člena 20 s tretjo državo pogaja o sklenitvi sporazuma, da bi se spodbujal cilj ‚enkratnega varnostnega pregleda’, si prizadeva za države Efte pridobiti ponudbo za podoben sporazum z zadevno tretjo državo. Države Efte pa si po drugi strani prizadevajo s tretjimi državami skleniti sporazume, ki ustrezajo sporazumom Skupnosti.
                        
                     
                           (c)
                        
                        
                           Ukrepi iz te uredbe se ne uporabljajo za notranji zračni prevoz na letališčih na ozemlju Islandije.
                        
                     
                           (d)
                        
                        
                           Ukrepi iz te uredbe se ne uporabljajo za obstoječo civilno letalsko infrastrukturo na ozemlju Lihtenštajna.“;
                        
                     
         
               2.
            
            
               besedilo Dodatka 8 se črta.
            
         Člen 2
   Besedilo Uredbe (ES) št. 300/2008 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 30. maja 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 29. maja 2009
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 162, 25.6.2009, str. 31.
   
      (2)  UL L 97, 9.4.2008, str. 72.
   
      (3)  UL L 355, 30.12.2002, str. 1.
   
      (4)  Navedene so ustavne zahteve.